બોખા મોઢામાં વધેલા બે દાંત, કાબરચીતરા વાળ, લચી પડેલી ને ઢીલી થઇ ગયેલી ચામડી અને નિર્દોષ આંખોમાં ડોકાઈ રહેલો આશ..! કોઈકનો આશરો હોય તેવી આશ.! બસ આટલી મૂડી સાથે જીવતા કંચનબહેન કણસારાનો પરિવાર શહેરના ધનાઢ્ય પરિવારોમાનો એક પરિવાર હતો.. તેમનો સૌથી મોટો દીકરો આર્જવ તેના પિતાજી છોડીને ગયા તે ધંધામાં સેટ થયેલો હતો.. તેની વહુ આનવી શહેરની પ્રખ્યાત વકીલ હતી.. તેમના જોડકા બાળકો ખલિશ અને ખઈશા કોલેજના પહેલા વર્ષમાં હતા.. કંચનબાનો નાનો દીકરો અસ્મ ઇન્કમટેક્સ ઓફિસર હતો અને તેની પત્ની એક ફેશન બુટીકની માલકીન હતી.. તેમની દીકરી ખ્યાના દસમા ધોરણમાં હતી..! કંચનબાના પતિ અમૃતલાલ પાંચ વર્ષ પહેલા બધું જ દીકરાઓના નામે કરી હ્રદયરોગના હુમલાથી મૃત્યુ પામ્યા હતા.. તે પછીથી ઘરમાં ચાલતુ અમૃતલાલનું શાષન અને કાયદો વિખાઈ ગયા હતા..